CELEX: 32021D1853
Language: lt
Date: 1634515200000
Title: Tarybos sprendimas (ES) 2021/1853 2021 m. spalio 18 d. dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, steigiančiu Europos Bendrijų bei jų valstybių narių ir Egipto Arabų Respublikos asociaciją, dėl ES ir Egipto partnerystės prioritetų galiojimo pratęsimo, kol Asociacijos taryba priims naujus atnaujintus partnerystės prioritetus

2021 10 22   
               
               
                  LT
               
               
                  Europos Sąjungos oficialusis leidinys
               
               
                  L 374/54
               
            
         TARYBOS SPRENDIMAS (ES) 2021/1853
         2021 m. spalio 18 d.
         dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, steigiančiu Europos Bendrijų bei jų valstybių narių ir Egipto Arabų Respublikos asociaciją, dėl ES ir Egipto partnerystės prioritetų galiojimo pratęsimo, kol Asociacijos taryba priims naujus atnaujintus partnerystės prioritetus
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     2001 m. birželio 25 d. buvo pasirašytas ir 2004 m. birželio 1 d. įsigaliojo Europos ir Viduržemio jūros regiono šalių susitarimas, steigiantis Europos Bendrijų bei jų valstybių narių ir Egipto Arabų Respublikos asociaciją, (1) (toliau – Susitarimas);
                  
               
                     (2)
                  
                  
                     2017 m. liepos 25 d. Asociacijos taryboje Europos Sąjunga ir Egiptas susitarė dėl partnerystės prioritetų, kaip išdėstyta Asociacijos tarybos rekomendacijoje Nr. 1/2017 (2);
                  
               
                     (3)
                  
                  
                     abi pusės susitarė, kad ES ir Egipto partnerystės prioritetų, kaip pagrindinio partnerystės stiprinimo dokumento, galiojimas turėtų būti pratęstas, kol bus priimti nauji atnaujinti partnerystės prioritetai;
                  
               
                     (4)
                  
                  
                     pagal Susitarimo 76 straipsnį Asociacijos taryba turi įgaliojimus priimti sprendimus, kad būtų pasiekti Susitarimo tikslai;
                  
               
                     (5)
                  
                  
                     Asociacijos taryba, taikydama rašytinę procedūrą, turi priimti rekomendaciją pratęsti partnerystės prioritetų galiojimą, kol Asociacijos taryba priims naujus atnaujintus partnerystės prioritetus;
                  
               
                     (6)
                  
                  
                     tikslinga nustatyti poziciją, kurios Sąjungos vardu turi būti laikomasi Asociacijos taryboje, kadangi Asociacijos tarybos rekomendacija turės teisinę galią;
                  
               
                     (7)
                  
                  
                     todėl Sąjungos pozicija Asociacijos taryboje turėtų būti grindžiama Asociacijos tarybos rekomendacijos projektu,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, steigiančiu Europos Bendrijų bei jų valstybių narių ir Egipto Arabų Respublikos asociaciją, dėl ES ir Egipto partnerystės prioritetų galiojimo pratęsimo, kol Asociacijos taryba priims naujus atnaujintus partnerystės prioritetus, grindžiama Asociacijos tarybos rekomendacijos projektu (3).
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Liuksemburge 2021 m. spalio 18 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  OL L 304, 2004 9 30, p. 39.
         
            (2)  2017 m. liepos 25 d. ES ir Egipto asociacijos tarybos rekomendacija Nr. 1/2017 dėl ES ir Egipto partnerystės prioritetų (OL L 255, 2017 10 3, p. 26).
         
            (3)  Žr. dok. ST 12260/21 (http://register.consilium.europa.eu).